ആര്പിഎസ്എഫ് കോണ്സ്റ്റബിള് സ്വയം വെടിവെച്ചു മരിച്ചു ചിറ്റൂര്ആന്ധ്രാപ്രദേശ്: റെയില്വേ പ്രൊട്ടക്ഷന് സ്പെഷ്യല് ഫോഴ്സിലെആര്പിഎസ്എഫ് ഹെഡ് കോണ്സ്റ്റബിള് ആത്മഹത്യ ചെയ്തു. ശ്രീകാകുളം സ്വദേശിയായ ആനന്ദ റാവു 29 ആണ് മരിച്ചത്. ഞായറാഴ്ച പുലര്ച്ചെ 4 മണിയോടെ റാവു സ്വയം വെടിവെച്ചു മരിക്കുകയായിരുന്നു. റെനിഗുണ്ടയിലെ ആര്പിഎസ്എഫ് ബാരക്കിലായിരുന്നു സംഭവം. 9 എംഎം പിസ്റ്റള് ഉപയോഗിച്ചാണ് റാവു വെടിവെച്ചത്. ജീവനൊടുക്കാനുള്ള കാരണം അറിവായിട്ടില്ല. ജോലിയുടെ ഭാഗമായി സേനാംഗങ്ങളുടെ തോക്കുകള് സൂക്ഷിക്കുന്ന ചുമതല ഇയാള്ക്കുണ്ടായിരുന്നു. ഇതിലൊരു തോക്ക് ഉപയോഗിച്ചാണ് ആനന്ദ റാവു സ്വയം നിറയൊഴിച്ചത്. അടുത്തുള്ള ഗാര്ഡ് ശബ്ദം കേട്ട് ആര്പിഎസ്എഫ് ഇന്സ്പെക്ടറെ വിവരമറിയിക്കുകയായിരുന്നു. സംഭവത്തില് പോലീസ് കേസെടുത്തു. കൂടുതല് അന്വേഷണം നടന്നു വരുന്നു.